pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” เป็นเจ้าภาพจัดประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๑  มุ่งลดความเหลื่อมล้ำ สร้างความเท่าเทียมในการเข้าถึงความเป็นธรรมของประชาชน
วันศุกร์ที่ 5 มกราคม 2561
“ยุติธรรม” เป็นเจ้าภาพจัดประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๑  มุ่งลดความเหลื่อมล้ํา สร้างความเท่าเทียมในการเข้าถึงความเป็นธรรมของประชาชน
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๑
ในวันศุกร์ที่ ๕ มกราคม ๒๕๖๑ เวลา ๐๙.๓๐ น.
พลเอก ประยุทธ์ จันทร์โอชา นายกรัฐมนตรี
เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๑/๒๕๖๑
โดยมี พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
คณะผู้บริหารของกระทรวงยุติธรรม ให้การต้อนรับ
พร้อมด้วยหัวหน้าส่วนราชการระดับกระทรวงหรือเทียบเท่า และผู้ที่เกี่ยวข้อง เข้าร่วมประชุม
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
โอกาสนี้ ปลัดกระทรวงยุติธรรม ได้นําเสนอแผนงานสําคัญของกระทรวงยุติธรรมต่อที่ประชุมฯ ได้แก่
๑. แผนงานการจัดทําการวิเคราะห์ข้อมูลขนาดใหญ่ (Big Data) ในการวิเคราะห์ปัญหาการกระทําผิดซ้ํา
ของผู้ต้องขัง และผู้กระทําผิดที่เป็นเด็กและเยาวชน โดยเชื่อมโยงข้อมูลร่วมกับสํานักงานตํารวจแห่งชาติ
เพื่อสร้างกลไกการลดการกระทําผิดซ้ําของผู้ต้องขังแต่ละคนให้ชัดเจนยิ่งขึ้น
โดยแผนระยะยาวใน ๓ ปี ได้ตั้งเป้าหมายที่จะลดการก่ออาชญากรรมซ้ําลงให้ได้ ๑๐%
๒. แผนงานการอํานวยความยุติธรรมเพื่อลดความเหลื่อมล้ําให้แก่ประชาชน
โดยการประสานความร่วมมือกับกระทรวงมหาดไทย ผ่านกลไกคณะกรรมการพัฒนาการบริหารงานยุติธรรมระดับจังหวัด (กพยจ.)
สํานักงานยุติธรรมจังหวัด (สยจ.) และศูนย์ยุติธรรมชุมชน (ศยช.)
เพื่อให้ประชาชนได้รับบริการด้านงานยุติธรรมอย่างทั่วถึง และเท่าเทียม
ทั้งนี้ นายกรัฐมนตรี ได้เน้นย้ําให้ทุกส่วนราชการดําเนินการ ดังนี้
๑. การทํางานเชิงบูรณาการเพื่อให้เกิดการปฏิรูปตามยุทธศาสตร์ชาติและสอดคล้องกับการขับเคลื่อน
นโยบายของรัฐบาล โดยทํางานควบคู่กับคณะกรรมการยุทธศาสตร์ชาติ คณะกรรมการปฏิรูปประเทศ
๒. เร่งรัดขับเคลื่อนการดําเนินงานในเรื่องการจัดการข้อมูลขนาดใหญ่ (Big Data) ให้เกิดผลเป็นรูปธรรมมากยิ่งขึ้น
๓. การขับเคลื่อนการดําเนินงานตามแผนพัฒนาระดับภาค ๖ ภาค การพัฒนาระดับจังหวัด กลุ่มจังหวัด
และท้องถิ่นให้สัมฤทธิ์ผลโดยเร็ว
๔. การปฏิรูประบบราชการ โดยการเปลี่ยนแปลง ปรับปรุง ระบบการบริหารราชการแผ่นดิน
และการพัฒนาบุคลากร เพื่อให้มีความพร้อมรองรับการปฏิบัติงานตามกรอบยุทธศาสตร์ชาติ
และการปฏิรูปประเทศ โดยมอบหมายตัวชี้วัดให้แก่หัวหน้าส่วนราชการในการเร่งรัดงานสําคัญ
เพื่อนํานโยบายสู่ประชาชนโดยเร็ว โดยใช้กลไกการทํางานในรูปแบบประชารัฐ
รวมทั้งการแก้ไขปัญหาความยากจน โดยทุกกระทรวงจะต้องมีแนวปฏิบัติในการแก้ไขปัญหาความยากจน
ให้แก่ประชาชนผู้มีรายได้น้อย
รัฐบาลไทย-ข่าวทำเนียบรัฐบาล-กระทรวงยุติธรรม ประกาศความร่วมมือกับหน่วยงานภาคีเครือข่าย  ช่วยเหลือประชาชนตาม พ.ร.บ.ค่าตอบแทนผู้เสียหายฯ
วันพฤหัสบดีที่ 14 กันยายน 2560
กระทรวงยุติธรรม ประกาศความร่วมมือกับหน่วยงานภาคีเครือข่าย  ช่วยเหลือประชาชนตาม พ.ร.บ.ค่าตอบแทนผู้เสียหายฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานในพิธีประกาศความร่วมมือในการช่วยเหลือประชาชนตาม พ.ร.บ.ค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙
เมื่อวันพฤหัสบดีที่ ๑๔ กันยายน ๒๕๖๐ เวลา ๐๙.๓๐ น.
ณ ห้องแกรนด์ บอลรูม ชั้น ๔ โรงแรมมิราเคิล แกรนด์ คอนเวนชั่น กรุงเทพฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานในพิธีประกาศความร่วมมือในการช่วยเหลือประชาชนตาม พ.ร.บ.ค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒)
พ.ศ.๒๕๕๙ โดยกรมคุ้มครองสิทธิและเสรีภาพ บูรณาการร่วมกับหน่วยงานที่เกี่ยวข้อง ประกอบด้วย
สํานักงานตํารวจแห่งชาติ โดยพนักงานสอบสวน มีหน้าที่แจ้งสิทธิให้แก่ผู้เสียหาย หรือทายาทที่มาร้องทุกข์
กระทรวงสาธารณสุข ให้ความร่วมมือประชาสัมพันธ์ให้ผู้เสียหายหรือทายาท
ที่มารักษาในสถานพยาบาลทราบเกี่ยวกับสิทธิที่พึงได้รับตาม พ.ร.บ. ฉบับดังกล่าว
ในส่วนของจําเลยในคดีอาญา ให้เจ้าพนักงานผู้ทําหน้าที่ปล่อยตัว ซึ่งปฏิบัติหน้าที่ในเรือนจํา ทัณฑสถาน
รวมถึงสถานพินิจและคุ้มครองเด็กและเยาวชนทุกแห่ง มีหน้าที่แจ้งสิทธิให้แก่จําเลยที่ศาล มีคําสั่งอนุญาต
ให้ถอนฟ้อง หรือศาลมีคําพิพากษาถึงที่สุดว่าจําเลยมิได้เป็นผู้กระทําความผิดหรือการกระทําของจําเลย
ไม่เป็นความผิด ซึ่งจากความร่วมมือนั้นจะทําให้ประชาชนสามารถเข้าถึงความยุติธรรมได้โดยง่าย
สะดวกรวดเร็ว ทั่วถึง และเป็นธรรม
โอกาสนี้ รัฐมนตรีว่าการกระทรวงยุติธรรม กล่าวว่า ที่ผ่านมาประชาชนส่วนมาก
ยังไม่ทราบถึงสิทธิตามพระราชบัญญัติฉบับนี้ ทําให้เสียสิทธิในการเข้าถึงบริการของรัฐ
ดังนั้น ภายใต้การดําเนินงานของรัฐบาล ได้มีการประกาศนโยบายเรื่องการปรับปรุงกฎหมาย
และกระบวนการยุติธรรม รวมทั้งปรับปรุงระบบการช่วยเหลือทางกฎหมายและค่าใช้จ่ายแก่ประชาชน
ที่ไม่ได้รับความเป็นธรรม โดยให้เข้าถึงความเป็นธรรมได้โดยง่าย รวดเร็ว
กระทรวงยุติธรรม ในฐานะหน่วยงานหลักในการอํานวยความยุติธรรม
จึงได้จัดทํายุทธศาสตร์กระทรวงยุติธรรม ให้เชื่อมโยงกับนโยบายดังกล่าวของรัฐบาล
ในด้านการอํานวยความยุติธรรมลดความเหลื่อมล้ําในการเข้าถึงกฎหมายและกระบวนการยุติธรรม
และทําให้ประชาชนได้รับการบริการงานยุติธรรมที่มีประสิทธิภาพ
ซึ่งการช่วยเหลือประชาชนตามพระราชบัญญัตินี้เป็นหนึ่งในแผนงานที่จะทําให้ประชาชน
ได้เข้าถึงความเป็นธรรมได้โดยง่าย สะดวก และรวดเร็ว
นอกจากนี้ กระทรวงยุติธรรม ได้จัดโครงการยุติธรรมสู่หมู่บ้าน นําบริการรัฐสู่ประชาชน
โดยการลงพื้นที่ เพื่อไปรับทราบปัญหาความเดือดร้อนของประชาชนจะได้นําไปสู่การให้ความช่วยเหลือ
ในด้านกระบวนการยุติธรรมต่อไป
ในการนี้ รัฐมนตรีว่าการกระทรวงยุติธรรม ได้มอบโล่รางวัลให้กับกองบังคับการตํารวจนครบาล
และกองบังคับการตํารวจภูธรจังหวัด “ต้นแบบ” ในการช่วยเหลือผู้เสียหายในคดีอาญา
และมอบเงินค่าตอบแทนผู้เสียหายในคดีอาญา จํานวน ๘ ราย รวมเป็นเงินทั้งสิ้น ๙๒๑,๖๒๐ บาท
รัฐบาลไทย-ข่าวทำเนียบรัฐบาล-นายกรัฐมนตรีรับมอบผลิตภัณฑ์ แบรนด์ซุปไก่สกัด เพื่อส่งต่อให้เจ้าหน้าที่ภาครัฐ และอาสาสมัคร ที่ปฏิบัติงาน ณ ด่านตรวจคัดกรองเชื้อไวรัสโควิด-19
วันศุกร์ที่ 17 เมษายน 2563
นายกรัฐมนตรีรับมอบผลิตภัณฑ์ แบรนด์ซุปไก่สกัด เพื่อส่งต่อให้เจ้าหน้าที่ภาครัฐ และอาสาสมัคร ที่ปฏิบัติงาน ณ ด่านตรวจคัดกรองเชื้อไวรัสโควิด-19
นายกรัฐมนตรีรับมอบผลิตภัณฑ์ แบรนด์ซุปไก่สกัด เพื่อส่งต่อให้เจ้าหน้าที่ภาครัฐ และอาสาสมัคร ที่ปฏิบัติงาน ณ ด่านตรวจคัดกรองเชื้อไวรัสโควิด-19
วันนี้ (17 เม.ย.63) เวลา 08.50 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบผลิตภัณฑ์แบรนด์ซุปไก่สกัด จํานวน 30,240 ขวด รวมมูลค่า 1,118,880 บาท จากบริษัทแบรนด์ซันโทรี่ (ประเทศไทย) จํากัด เพื่อร่วมสนับสนุนและส่งต่อกําลังใจให้บุคลากรทางการแพทย์ ทหาร ตํารวจ เจ้าหน้าที่ภาครัฐ และอาสาสมัคร ในการปฏิบัติงาน ณ ด่านตรวจคัดกรองเชื้อไวรัสโควิด-19 ภายใต้โครงการ “แบรนด์ซันโทรี่ ร่วมต้านภัย COVID-19” โดยมีนายเทวัญ ลิปตพัลลภ รัฐมนตรีประจําสํานักนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง พลเอก พรพิพัฒน์ เบญญศรี ผู้บัญชาการทหารสูงสุด พลตํารวจเอก จักรทิพย์ ชัยจินดา ผู้บัญชาการตํารวจแห่งชาติ นายธีรภัทร ประยูรสิทธิ ปลัดสํานักนายกรัฐมนตรี เข้าร่วมด้วย โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ได้สรุปสาระสําคัญของการรับมอบผลิตภัณฑ์ ดังนี้
นายกรัฐมนตรีรับมอบผลิตภัณฑ์แบรนด์ซุปไก่สกัด พร้อมกล่าวขอบคุณคณะผู้บริหาร บริษัทแบรนด์ซันโทรี่ (ประเทศไทย) จํากัด ที่ใส่ใจในการทํางานของเจ้าหน้าที่และเห็นถึงความสําคัญในการดูแลสุขภาพของบุคลากรทางการแพทย์ ทหาร ตํารวจ เจ้าหน้าที่ภาครัฐ และอาสาสมัครผู้ปฏิบัติงาน ณ ด่านตรวจคัดกรองโควิด-19 กว่า 900 ด่านทั่วประเทศ โดยเจ้าหน้าที่ทุกคนเป็นด่านหน้าที่ต้องทํางานกันหนักตลอด 24 ชั่วโมง และทํางานอย่างเข้มข้นในช่วงเวลาเคอร์ฟิว ซึ่งในขณะนี้สถานการณ์ดีขึ้นเรื่อย ๆ แต่เราก็จะประมาทไม่ได้ สําหรับผลิตภัณฑ์ที่ได้รับมอบวันนี้ จะนําไปดําเนินการส่งมอบเพื่อเป็นกําลังใจให้กับเจ้าหน้าที่ภาครัฐและอาสาสมัครผู้ปฏิบัติงาน ที่ทําหน้าที่ในการรับมือและป้องกันการระบาดของโรคติดเชื้อไวรัสโคโรนา 2019 ต่อไป
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้บริหารแอร์บีเอ็นบี (Airbnb)  เข้าพบหารือ มท.1 ในโอกาสเข้ารับตำแหน่ง พร้อมหารือการส่งเสริมการท่องเที่ยวเพิ่มรายได้ให้กับชุมชนไทย
วันอาทิตย์ที่ 22 กันยายน 2562
ผู้บริหารแอร์บีเอ็นบี (Airbnb)  เข้าพบหารือ มท.1 ในโอกาสเข้ารับตําแหน่ง พร้อมหารือการส่งเสริมการท่องเที่ยวเพิ่มรายได้ให้กับชุมชนไทย
ผู้บริหารแอร์บีเอ็นบี (Airbnb)  เข้าพบหารือ มท.1 ในโอกาสเข้ารับตําแหน่ง พร้อมหารือการส่งเสริมการท่องเที่ยวเพิ่มรายได้ให้กับชุมชนไทย
วันที่่ 20 ก.ย. 2562เวลา 14.00 น. ที่ห้องรับรองรัฐมนตรีว่าการกระทรวงมหาดไทย ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนายฉัตรชัย พรหมเลิศ ปลัดกระทรวงมหาดไทย และผู้บริหารกระทรวงมหาดไทย ได้ให้การต้อนรับ นายเบลนท์ โทมัส (Brent Thomas)ผู้อํานวยการฝ่ายนโยบายสาธารณะประจําภูมิภาคเอเชีย - แปซิฟิก พร้อมด้วยนางมิเชล โก๊ะ (Michelle Goh)หัวหน้าฝ่ายนโยบายสาธารณะประจําภูมิภาคเอเชียตะวันออกเฉียงใต้และคณะ จากบริษัท แอร์บีเอ็นบี (Airbnb)เพื่อเข้าเยี่ยมคารวะในโอกาสเข้ารับตําแหน่ง และขอบคุณกระทรวงมหาดไทยที่ได้ให้การสนับสนุนในการส่งเสริมการท่องเที่ยวในชุมชนตลอดระยะเวลาที่ผ่านมา
ในการนี้ พลเอก อนุพงษ์ เผ่าจินดา ได้รับฟังความคืบหน้าของความร่วมมือและกิจกรรมที่สําคัญต่าง ๆ ของAirbnbในประเทศไทย รวมถึงกรอบการกํากับดูแลธุรกิจให้เช่าที่พักระยะสั้นกับหน่วยงานภาครัฐและมหาวิทยาลัยต่าง ๆ ในประเทศไทย และการเติบโตของAirbnbในภูมิภาคเอเชียแปซิฟิก โดยบริษัท แอร์บีเอ็นบี (Airbnb)เผยว่าในประเทศไทยมีจํานวนนักท่องเที่ยวบนAirbnbกว่า 1.88 ล้านคน จาก 185 ประเทศทั่วโลก การเติบโตกว่าร้อยละ 54 เมื่อเทียบกับปีที่ผ่านมา และเจ้าของที่พักAirbnbในประเทศไทยกว่า 79,600 แห่ง มีรายได้เสริมรวมกันกว่า 5.6 พันล้านบาท (179.3 ล้านดอลลาร์สหรัฐ)
พลเอก อนุพงษ์ เผ่าจินดา กล่าวว่า การเชื่อมโยงธุรกิจโรงแรมของประเทศไทยกับบริษัทแอร์บีเอ็นบี จะเป็นแนวทางการพัฒนาและส่งเสริมอุตสาหกรรมการท่องเที่ยวของประเทศไทยอย่างเป็นรูปธรรม ด้วยการส่งเสริมให้เกิดการท่องเที่ยวเชิงวัฒนธรรม ผสมผสานกับการท่องเที่ยวชุมชนตามโครงการOTOPนวัตวิถีเพื่อเชื่อมโยงมรดกภูมิปัญญาสู่วิถีชุมชน โดยกระทรวงมหาดไทยพร้อมให้การสนับสนุนการดําเนินการในเรื่องต่าง ๆ อาทิ การรักษาความปลอดภัย การให้ความรู้แก่เจ้าของที่พักในด้านกฎหมายต่าง ๆ ที่เกี่ยวข้อง และการส่งเสริมมาตรฐานสถานที่พัก เพื่อช่วยยกระดับเศรษฐกิจฐานราก รวมทั้งสร้างโอกาสในการกระจายรายได้สู่ชุมชนอย่างยั่งยืน
กองสารนิเทศ สป.มท.
ครั้งที่ 156 / 2562
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ ลงพื้นที่ติดตามความคืบหน้าโครงการหมู่บ้าน CIV บ้านสะง้อ จ.บึงกาฬ
วันพุธที่ 12 ธันวาคม 2561
รัฐมนตรีช่วย สมชายฯ ลงพื้นที่ติดตามความคืบหน้าโครงการหมู่บ้าน CIV บ้านสะง้อ จ.บึงกาฬ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ติดตามความคืบหน้าโครงการหมู่บ้านอุตสาหกรรม สร้างสรรค์ (Creative Industry Village : CIV) บ้านสะง้อ อําเภอเมือง จังหวัดบึงกาฬ
เมื่อวันที่ 11 ธันวาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และนายภานุวัฒน์ ตริยางกรูศรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม ลงพื้นที่ติดตามความคืบหน้าโครงการหมู่บ้านอุตสาหกรรม สร้างสรรค์ (Creative Industry Village : CIV) บ้านสะง้อ อําเภอเมือง จังหวัดบึงกาฬ โดยเยี่ยมชมการผลิตผ้าหมักโคลนนาคีและสินค้าขึ้นชื่อของหมู่บ้าน เช่น ผ้าขาวม้าดารานาคี ผ้าพันคอ ฟ้าคลุมไหล่ ชุดบุรุษ และสตรี
บ้านสะง้อ อําเภอเมือง จังหวัดบึงกาฬ มีความต้องการให้กระทรวงอุตสาหกรรมเข้าไปส่งเสริมด้านการประชาสัมพันธ์หมู่บ้านให้เป็นที่รู้จักอย่างแพร่หลาย พัฒนาบุคลากร ทรัพยากร กลุ่มอาชีพต่างๆ สถานที่ท่องเที่ยว ภูมิทัศน์ ฯลฯ เพื่อสร้างมูลค่าเพิ่มอุตสาหกรรมสร้างสรรค์ พัฒนาให้เป็นหมู่บ้าน CIV ที่เข้มแข็ง
รัฐบาลไทย-ข่าวทำเนียบรัฐบาล-ก.แรงงาน จัดกิจกรรมเนื่องในวันเฉลิมพระชนมพรรษาสมเด็จพระเจ้าอยู่หัว ประจำปี ๒๕๖๓
วันพุธที่ 22 กรกฎาคม 2563
ก.แรงงาน จัดกิจกรรมเนื่องในวันเฉลิมพระชนมพรรษาสมเด็จพระเจ้าอยู่หัว ประจําปี ๒๕๖๓
ก.แรงงาน จัดกิจกรรมเนื่องในวันเฉลิมพระชนมพรรษาสมเด็จพระเจ้าอยู่หัว ประจําปี ๒๕๖๓
วันที่ ๒๒ กรกฎาคม ๒๕๖๓ เวลา ๐๘.๐๐ น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ รักษาราชการแทนในตําแหน่งรัฐมนตรีว่าการกระทรวงแรงงาน เป็นประธานในพิธีถวายพระพรชัยมงคล ถวายสัตย์ปฏิญาณฯ ลงนามถวายพระพร และลงนามถวายสัตย์ปฏิญาณเพื่อเป็นข้าราชการที่ดีและหลังของแผ่นดิน ประจําปี ๒๕๖๓ ของกระทรวงแรงงาน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๖๘ พรรษา ๒๘ กรกฎาคม ๒๕๖๓ เพื่อให้ข้าราชการและเจ้าหน้าที่กระทรวงแรงงาน ได้แสดงความมุ่งมั่นแน่วแน่ที่จะเป็นข้าราชการที่ดีและพลังของแผ่นดิน ปฏิบัติหน้าที่ตามรอยพระยุคลบาทในฐานะข้าของแผ่นดิน ให้เกิดประโยชน์สุขแก่ประชาชนและประเทศชาติสืบไป โดยมีนายสุทธิ สุโกศล ปลัดกระทรวงแรงงาน ผู้บริหารระดับสูง ข้าราชการ และเจ้าหน้าที่จากกรมสังกัดกระทรวงแรงงาน จํานวน ๒๕๐ คน เข้าร่วมพิธีดังกล่าว ณ ห้องประชุมจอมพล ป. พิบูลสงคราม ชั้น ๕ กระทรวงแรงงาน
รัฐบาลไทย-ข่าวทำเนียบรัฐบาล-กรมบัญชีกลาง ยกเลิกสแกนนิ้วใช้บัตรประชาชนยื่นรักษาพยาบาลแทนได้ทันที ดีเดย์ 4 พ.ค.61
วันจันทร์ที่ 19 มีนาคม 2561
กรมบัญชีกลาง ยกเลิกสแกนนิ้วใช้บัตรประชาชนยื่นรักษาพยาบาลแทนได้ทันที ดีเดย์ 4 พ.ค.61
กรมบัญชีกลางปรับปรุงระบบเบิกจ่ายตรงค่ารักษาพยาบาลประเภทผู้ป่วยนอก โดยให้ผู้มีสิทธิและบุคคลในครอบครัวใช้บัตรประชาชนในการพิสูจน์ตัวตนเพื่อใช้สิทธิเบิกจ่ายตรงแทนรูปแบบเดิม
กรมบัญชีกลางปรับปรุงระบบเบิกจ่ายตรงค่ารักษาพยาบาลประเภทผู้ป่วยนอก โดยให้ผู้มีสิทธิและบุคคลในครอบครัวใช้บัตรประชาชนในการพิสูจน์ตัวตนเพื่อใช้สิทธิเบิกจ่ายตรงแทนรูปแบบเดิม สามารถเข้ารับการรักษาได้ที่สถานพยาบาลที่เข้าร่วมโครงการทุกแห่งทั่วประเทศได้ทันที ตั้งแต่วันที่ 4 พฤษภาคม 2561 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ปรับปรุงระบบเบิกจ่ายตรงเงินสวัสดิการเกี่ยวกับการรักษาพยาบาลประเภทผู้ป่วยนอก โดยใช้บัตรประจําตัวประชาชนในการยื่นใช้สิทธิเบิกจ่ายตรงค่ารักษาพยาบาลได้ทันที แทนการสมัครเข้าจ่ายตรง (สแกนนิ้ว) กับสถานพยาบาลของทางราชการแต่ละแห่งและต้องรอผลการอนุมัติอีก 15 วัน โดยจะเริ่มใช้ตั้งแต่วันที่ 4 พฤษภาคม 2561 ณ สถานพยาบาลของทางราชการที่เข้าร่วมโครงการ จํานวน 1,104 แห่ง และสถานพยาบาลเอกชนที่เข้าร่วมโครงการตามหลักเกณฑ์กลุ่มโรคเฉพาะ ได้แก่ การฟอกไต และรังสีรักษาสําหรับโรคมะเร็ง รวมจํานวน 213 แห่ง
อธิบดีกรมบัญชีกลาง กล่าวต่อว่า กรมบัญชีกลางได้เวียนแจ้งแนวปฏิบัติการเบิกจ่ายตรงเงินสวัสดิการเกี่ยวกับการรักษาพยาบาลประเภทผู้ป่วยนอกแล้ว ตามหนังสือกรมบัญชีกลาง ด่วนที่สุด ที่ กค 0416.4/ว 143 ลงวันที่ 19 มีนาคม 2561 พร้อมนี้กรมบัญชีกลางได้มอบหมายให้หมอคลังอุ่นใจ ซึ่งเป็นบุคลากรของกรมที่มีความเชี่ยวชาญในเรื่องนี้ เร่งสร้างการรับรู้และความเข้าใจให้กับผู้มีสิทธิและบุคคลในครอบครัว นายทะเบียนของส่วนราชการ เจ้าหน้าที่ของสถานพยาบาลของทางราชการและเอกชน เริ่มตั้งแต่ปลายเดือนมีนาคม 2561 เป็นต้นไป รวมทั้งเพิ่มช่องทางการให้ความรู้กับทุกภาคส่วน โดยจะเปิดให้แจ้งความประสงค์ในการเชิญวิทยากรไปให้ความรู้ภายในหน่วยงานแต่ละแห่งได้อีกด้วย
สําหรับผู้มีสิทธิและบุคคลในครอบครัว ขอให้ตรวจสอบสิทธิของตนเอง โดยเข้าเว็บไซต์ของกรมบัญชีกลาง ที่ www.cgd.go.th หัวข้อ ตรวจสอบสิทธิ ทั้งนี้หากตรวจสอบแล้วพบว่า “ไม่มีสิทธิ” ให้รีบติดต่อนายทะเบียนที่สังกัดโดยเร็ว เพื่อปรับปรุงข้อมูลให้ถูกต้องเพื่อสิทธิประโยชน์ของตนเองในการใช้สิทธิเบิกจ่ายตรงได้ในวันที่ 4 พฤษภาคม 2561 เป็นต้นไป
อธิบดีกรมบัญชีกลาง กล่าวย้ําว่า การใช้บัตรประจําตัวประชาชนในการเบิกจ่ายเงินค่ารักษาพยาบาล ประเภทผู้ป่วยนอก เป็นเพียงการเปลี่ยนรูปแบบการแสดงตนในการใช้สิทธิเท่านั้น อีกทั้งยังเพิ่มความสะดวกในการใช้สิทธิเข้ารับการรักษาได้รวดเร็วขึ้น โดยไม่ต้องทดรองจ่ายเงินค่ารักษาพยาบาล และที่สําคัญไม่กระทบสิทธิการเบิกค่ารักษาที่เคยได้รับ สําหรับผู้ที่ยังไม่มีบัตรประจําตัวประชาชนได้ตามกฎหมายก็สามารถใช้สิทธิเบิกจ่ายตรงได้เช่นกัน จึงขอให้ติดตามข่าวสารของกรมบัญชีกลางเป็นระยะผ่านหน้าเว็บไซต์กรมบัญชีกลาง สํานักงานคลังเขต หรือสํานักงานคลังจังหวัด หรือสอบถามข้อมูลได้ที่ Call Center กรมบัญชีกลาง หมายเลขโทรศัพท์ 0-2270-6400 เพื่อรับทราบข้อมูลข่าวสารที่ถูกต้องชัดเจนต่อไป
รัฐบาลไทย-ข่าวทำเนียบรัฐบาล-กรมสรรพสามิตชี้แจงข้อวิจารณ์จากกระแสข่าว มาตรการเก็บภาษีปล่อยก๊าซคาร์บอนไดออกไซด์ จากรถจักรยานยนต์
วันพฤหัสบดีที่ 22 กุมภาพันธ์ 2561
กรมสรรพสามิตชี้แจงข้อวิจารณ์จากกระแสข่าว มาตรการเก็บภาษีปล่อยก๊าซคาร์บอนไดออกไซด์ จากรถจักรยานยนต์
อธิบดีกรมสรรพสามิต กรมสรรพสามิต กระทรวงการคลัง ชี้แจงประเด็นข่าว: ข้อวิจารณ์จากกระแสข่าวมาตรการเก็บภาษีปล่อยก๊าซคาร์บอนไดออกไซด์จากรถจักรยานยนต์
วันที่ 21 กุมภาพันธ์ พ.ศ. 2561 นายกฤษฎา จีนะวิจารณะ อธิบดีกรมสรรพสามิต กรมสรรพสามิต กระทรวงการคลัง ชี้แจงประเด็นข่าว: ข้อวิจารณ์จากกระแสข่าวมาตรการเก็บภาษีปล่อยก๊าซคาร์บอนไดออกไซด์จากรถจักรยานยนต์ ตามที่แฟนเพจ Thai PBS เผยแพร่ข้อมูลของกรมสรรพสามิตเกี่ยวกับมาตรการจัดเก็บภาษีปล่อยก๊าซคาร์บอนไดออกไซด์จากรถจักรยานยนต์ โดยผู้ใช้โซเชียลมีเดียส่วนใหญ่วิจารณ์เชิงลบว่า มาตรการดังกล่าวส่งผลกระทบเฉพาะผู้มีรายได้น้อย เนื่องจากผู้ใช้รถจักรยานยนต์ส่วนใหญ่เป็นผู้มีรายได้น้อย
กรมสรรพสามิตขอชี้แจงว่า ปัจจุบันกรมสรรพสามิตมีการจัดเก็บภาษีรถจักรยานยนต์ ซึ่งเป็นการจัดเก็บตามหลักการความฟุ่มเฟือย โดยแบ่งประเภทของอัตราภาษีตามขนาดความจุของกระบอกสูบ แต่เนื่องจากเทคโนโลยีการผลิตมีการพัฒนาให้มีประสิทธิภาพสูงขึ้น ดังนั้น จึงมีแนวคิดในการจัดเก็บภาษีรถจักรยานยนต์ตามอัตราการปล่อยก๊าซคาร์บอนไดออกไซด์ (CO2) ซึ่งเป็นไปตามหลักการจัดเก็บภาษีเพื่อสิ่งแวดล้อม และจะส่งผลดีต่อการสนับสนุนขีดความสามารถในการแข่งขันของผู้ประกอบอุตสาหกรรมในประเทศในการพัฒนาเทคโนโลยีรถจักรยานยนต์ให้เป็นมิตรต่อสิ่งแวดล้อมมากยิ่งขึ้น
การศึกษาแนวทางการจัดเก็บภาษีรถจักรยานยนต์ตามอัตราการปล่อย CO2 พบว่า ปัจจุบันรถจักรยานยนต์ที่ใช้ในประเทศจํานวนร้อยละ 80 เป็นรถจักรยานยนต์มีความจุของกระบอกสูบไม่เกิน 150 ซีซี มีราคาขายปลีกประมาณ 30,000 – 50,000 บาทต่อคัน ซึ่งมีภาระภาษีสรรพสามิตประมาณ 750 – 1,250 บาทต่อคัน หากมีการจัดเก็บภาษีรถจักรยานยนต์ตามอัตราการปล่อย CO2 จะมีภาระภาษีเพิ่มขึ้นเล็กน้อยเพียงร้อยละ 0.5 ของราคาขายปลีก หรือมีภาระภาษีเพิ่มขึ้นเล็กน้อยประมาณ 150 – 250 บาทต่อคัน ซึ่งไม่น่าจะส่งผลกระทบต่อการเพิ่มราคาขายปลีกรถจักรยานยนต์แต่อย่างไร
--------------------------------
รัฐบาลไทย-ข่าวทำเนียบรัฐบาล-รมช.ก.อุตฯ ลงพื้นที่สุราษฏร์ธานีพบปะ รับฟังความคิดเห็นกลุ่มวิสาหกิจชุมชนฯ เกาะพะงัน
วันศุกร์ที่ 20 เมษายน 2561
รมช.ก.อุตฯ ลงพื้นที่สุราษฏร์ธานีพบปะ รับฟังความคิดเห็นกลุ่มวิสาหกิจชุมชนฯ เกาะพะงัน
รัฐมนตรีช่วยว่าการกระทรวงอุตสาหกรรม ลงพื้นที่พบปะหารือ ติดตาม รับฟังประเด็นปัญหา และข้อเสนอแนะกับกลุ่มวิสาหกิจชุมชนน้ํามันมะพร้าวเกาะพะงัน
วันนี้ (20 เมษายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะหารือ ติดตาม รับฟังประเด็นปัญหา และข้อเสนอแนะกับกลุ่มวิสาหกิจชุมชนน้ํามันมะพร้าวเกาะพะงัน ผู้นําชุมชนกลุ่มวิสาหกิจฯ ตําบลบ้านใต้ อําเภอเกาะพะงัน จังหวัดสุราษฎร์ธานี โดยมีนางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายจารุพันธุ์ จารโยภาส รองอธิบดีกรมส่งเสริมอุตสาหกรรม นายบุญสิทธิ์ เรืองผล อุตสาหกรรมจังหวัดสุราษฎร์ธานี ร่วมลงพื้นที่ โดยมีนายเกริกไกร สงธานี นายอําเภอเกาะพะงัน และนายวาสินธุ์ โชติช่วง ประธานวิสาหกิจชุมชนชาวสวนมะพร้าวเกาะพะงัน และรองประธานวิสาหกิจชุมชนน้ํามันมะพร้าวเกาะพะงันให้การต้อนรับ
โดยกลุ่มวิสาหกิจชุมชนน้ํามันมะพร้าวเกาะพะงัน และกลุ่มวิสาหกิจชุมชนชาวสวนมะพร้าวเกาะพะงัน จะให้สมาชิกทุกคนทําตามขั้นตอนการผลิตเหมือนกันตั้งแต่การปลูกมะพร้าวไม่ฉีดยาฆ่าหญ้า ไม่ใช้ปุ๋ยเคมี แต่ใช้ปุ๋ยอินทรีย์แทนเพื่อไม่ให้มีสารพิษตกค้างในผลิตภัณฑ์ พร้อมทั้งแปรรูป และการจําหน่ายสินค้าด้านการเกษตรต่างๆ
ทั้งนี้ รัฐมนตรีช่วยว่าการกระทรวงอุตสาหกรรม ได้ให้คําแนะนําให้เรื่องของการตลาด โดยอาศัยจุดเด่นเชิงพื้นที่ เพิ่มเรื่องราว ที่มาของวัตถุดิบให้มีความน่าสนใจ เพื่อสร้างมูลค่าเพิ่มให้กับผลิตภัณฑ์ต่อไป
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมคารวะประธานวุฒิสมาชิกสภากัมพูชา และผู้รักษาราชการแทนพระองค์พระบาทสมเด็จพระบรมนาถนโรดม สีหมุนี พระมหากษัตริย์กัมพูชา
วันพฤหัสบดีที่ 7 กันยายน 2560
นายกรัฐมนตรีเยี่ยมคารวะประธานวุฒิสมาชิกสภากัมพูชา และผู้รักษาราชการแทนพระองค์พระบาทสมเด็จพระบรมนาถนโรดม สีหมุนี พระมหากษัตริย์กัมพูชา
นายกรัฐมนตรีเยี่ยมคารวะประธานวุฒิสมาชิกสภากัมพูชา และผู้รักษาราชการแทนพระองค์พระบาทสมเด็จพระบรมนาถนโรดม สีหมุนี พระมหากษัตริย์กัมพูชา
วันนี้ (พฤ 7 ก.ย. 60) เวลา 15.40 น. ณ วุฒิสภากัมพูชา ราชอาณาจักรกัมพูชา พลเอก ประยุทธ์ จันทร์โอชา นายกรัฐมนตรี เข้าเยี่ยมคารวะ สมเด็จวิบุลเสนาภักดี สาย ชุม ประธานวุฒิสภากัมพูชา รักษาราชการแทนพระองค์พระบาทสมเด็จพระบรมนาถนโรดม สีหมุนี พระมหากษัตริย์กัมพูชา ในโอกาสเยือนราชอาณาจักรกัมพูชาอย่างเป็นทางการ และเข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการ ไทย – กัมพูชา ครั้งที่ 3
โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรี กล่าวชื่นชมความสัมพันธ์ ไทย-กัมพูชา ปัจจุบันถือได้ว่า ความสัมพันธ์ไทย – กัมพูชาอยู่ในระดับที่ดีเยี่ยม มีการแลกเปลี่ยนการเยือน ในทุกระดับ นายกรัฐมนตรีไทยและกัมพูชา ได้พบหารือระหว่างการประชุมระหว่างประเทศต่าง ๆ รวมทั้ง กลไกความร่วมมือทวิภาคีต่าง ๆ ของไทยกับกัมพูชาดําเนินไปได้ด้วยดี และช่วงเช้าที่ผ่านมา ได้ร่วมหารือกับสมเด็จอัคคมหาเสนาบดีเดโช ฮุน เซน นายกรัฐมนตรีกัมพูชาและร่วมการประชุมร่วมนายกรัฐมนตรีและรัฐมนตรีอย่างไม่เป็นทางการไทย – กัมพูชา ครั้งที่ 3 โดยเห็นพ้องที่จะขับเคลื่อนทั้งสองประเทศไปสู่การพัฒนาที่ยั่งยืนและการเชื่อมโยงระหว่างกันทั้งทางด้านโครงสร้าง และระเบียบต่าง ๆ เพื่อประโยชน์ต่อประชาชนของทั้งสองประเทศ และการพัฒนาในภูมิภาค โดยเร่งรัดการส่งเสริมความสงบสุขและความเจริญรุ่งเรืองตามแนวชายแดน การส่งเสริมการค้าตามแนวชายแดน การเปิดจุดผ่านแดนถาวรที่บ้านหนองเอี่ยน – สตึงบท และการก่อสร้างสะพานข้ามพรมแดน การสร้างเส้นทางรถไฟระหว่างกัน การเชื่อมโยงเขตเศรษฐกิจพิเศษบริเวณชายแดน การส่งเสริมความเชื่อมโยงเส้นทางคมนาคมทางบกและทางทะเล การเชื่อมโยงด้านการท่องเที่ยว ความร่วมมือด้านแรงงาน โดยไทยยินดีให้ความช่วยเหลือเพื่อการพัฒนาแก่กัมพูชาอย่างต่อเนื่อง โดยเฉพาะในสาขาการพัฒนาทรัพยากรมนุษย์
โอกาสนี้ ประธานวุฒิสภากัมพูชา รักษาราชการแทนพระองค์พระบาทสมเด็จพระบรมนาถนโรดม สีหมุนี พระมหากษัตริย์กัมพูชา กล่าวถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบาทสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทั้งนี้ ความมั่นคั่ง มั่นคง สันติภาพ เสถียรภาพ และความเจริญก้าวหน้าของไทยและกัมพูชามีบทบาทสําคัญในการส่งเสริมความเจริญรุ่งเรืองของภูมิภาคและประชาคมระหว่างประเทศ พร้อมสนับสนุนรัฐบาลในการสร้างความเชื่อมโยงทุกรูปแบบ ทั้งการค้าให้บรรลุเป้าหมาย 15,000 ล้านเหรียญสหรัฐ ฯ ในปี 2563 รวมทั้งความร่วมมือด้านการลงทุน การท่องเที่ยว การศึกษาด้วย
ในตอนท้ายนายกรัฐมนตรี ยังได้กล่าวสนับสนุนความร่วมมือระหว่างสภานิติบัญญัติแห่งชาติกับวุฒิสภากัมพูชา โดยเมื่อเดือนกรกฎาคม ที่ผ่านมาคณะจากกลุ่มมิตรภาพสมาชิกวุฒิสภากัมพูชา - ไทย เดินทางมาเยือนไทย และเข้าเยี่ยมคารวะประธานสภานิติบัญญัติแห่งชาติ ซึ่งการแลกเปลี่ยนการเยือนระหว่างสมาชิกรัฐสภาของทั้งสองประเทศ จะเป็นประโยชน์อย่างยิ่งเพื่อให้ทั้งสองฝ่ายติดต่อประสานงานกันอย่างต่อเนื่องต่อไป
รัฐบาลไทย-ข่าวทำเนียบรัฐบาล-สธ.เผยพบตัวเลขผู้ติดเชื้อในบ้านเดือนเมษายนสูงถึงร้อยละ 23 ย้ำอย่าหย่อนมาตรการเว้นระยะห่าง
วันพุธที่ 15 เมษายน 2563
สธ.เผยพบตัวเลขผู้ติดเชื้อในบ้านเดือนเมษายนสูงถึงร้อยละ 23 ย้ําอย่าหย่อนมาตรการเว้นระยะห่าง
กระทรวงสาธารณสุขเผยตัวเลขผู้ติดเชื้อในครอบครัวในเดือนเมษายน 2563 สูงถึงร้อยละ 23 ของผู้ป่วยรายใหม่ ย้ําประชาชนอย่าหย่อนมาตรการ รักษาระยะห่างระหว่างบุคคล เลี่ยงการออกนอกบ้านโดยไม่จําเป็น เพื่อลดจํานวนผู้ติดเชื้อรายใหม่
กระทรวงสาธารณสุขเผยตัวเลขผู้ติดเชื้อในครอบครัวในเดือนเมษายน 2563 สูงถึงร้อยละ 23 ของผู้ป่วยรายใหม่ ย้ําประชาชนอย่าหย่อนมาตรการ รักษาระยะห่างระหว่างบุคคล เลี่ยงการออกนอกบ้านโดยไม่จําเป็น เพื่อลดจํานวนผู้ติดเชื้อรายใหม่
วันนี้ (15 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์อนุพงศ์ สุจริยากุล นายแพทย์ทรงคุณวุฒิกรมควบคุมโรค กล่าวว่า สถานการณ์โรคโควิด-19 ในประเทศไทยขณะนี้ มีจํานวนผู้ติดเชื้อรายใหม่ลดลงอย่างเห็นได้ชัด โดยวันนี้มีจํานวนผู้ป่วยกลับบ้านได้มากกว่าผู้ป่วยรายใหม่ เป็นผู้ป่วยกลับบ้านได้ 92 ราย (สะสม 1,497 ราย) ผู้ป่วยรายใหม่ 30 ราย ทําให้มีผู้ป่วยที่อยู่ในโรงพยาบาล 1,103 ราย อย่างไรก็ตาม เมื่อจําแนกผู้ป่วยจากแหล่งที่ติดเชื้อในเขตกรุงเทพมหานคร นนทบุรี สมุทรปราการ ระหว่างเดือนมีนาคม ถึง เมษายน 2563 พบว่า ในเดือนมีนาคมพบผู้ป่วยติดเชื้อโควิด-19 จํานวน 1,054 ราย สาเหตุส่วนใหญ่ติดเชื้อจากนอกบ้านสูงถึงร้อยละ 77 รองลงมาเป็นการติดเชื้อจากต่างประเทศร้อยละ 15 และเป็นการติดเชื้อในบ้านร้อยละ 8 ส่วนเดือนเมษายน (ข้อมูลวันที่ 1-12 เมษายน 2563) พบผู้ป่วย 460 ราย เป็นการติดเชื้อจากนอกบ้านร้อยละ 60 ติดเชื้อในบ้านเพิ่มขึ้นเป็นร้อยละ 23 ราย ส่วนติดเชื้อจากต่างประเทศพบร้อยละ 17 จากข้อมูลข้างต้น พบว่าการติดเชื้อภายในบ้านมีแนวโน้มเพิ่มขึ้น ส่วนใหญ่มาจากการรับเชื้อภายนอกเขามา อาทิ จากผู้ที่ทํางานนอกบ้าน จับจ่ายซื้อของ ทําธุระนอกบ้าน ลูกหลานไปรวมกลุ่มสังสรรค์ แม้กระทั่งจากผู้ที่มาหาที่บ้าน
นายแพทย์อนุพงศ์ กล่าวต่อว่า จึงขอให้ประชาชนปฏิบัติตนปฏิบัติตามมาตรการของกระทรวงสาธารณสุขอย่างเคร่งครัดทั้งขณะที่อยู่ในบ้านและนอกบ้าน โดยเฉพาะการเว้นระยะห่างระหว่างบุคคล และการสวมหน้ากากอนามัย ล้างมือบ่อยๆ โดยผู้ที่ทํางานนอกบ้านหรือผู้ที่ออกนอกบ้านเป็นบุคคลสําคัญที่อาจนําเชื้อเข้ามาให้คนในครอบครัว เมื่อกลับถึงบ้านให้รีบเปลี่ยนเสื้อผ้า อาบน้ําทําความสะอาดร่างกายทันที จัดให้มีพื้นที่สะอาดส่วนกลางภายในบ้าน ไม่นําสัมภาระที่ใช้นอกบ้านเข้ามาในบริเวณนี้ อาทิ รองเท้า กระเป๋า เสื้อผ้าที่สวมใส่แล้ว แยกสํารับอาหารส่วนตัว ล้างมือบ่อยๆ หลีกเลี่ยงการออกนอกบ้านโดยไม่จําเป็น หากออกนอกบ้านต้องใส่หน้ากากอนามัยหน้ากากผ้า หมั่นล้างมือด้วยน้ําและสบู่ หรือแอลกอฮอล์เจลเพื่อลดโอกาสการนําเชื้อจากนอกบ้านมาติดสมาชิกในครอบครัว
********************************* 15 เมษายน 2563